A Galaxy S22 Ultra mégis Olympus márkajelzésű, 200 megapixeles kamerát kaphat
Januárban érkezhet, a legutóbbi pletykák szerint mégis 200 megapixeles fő kamerával.
Nemrég még arról beszéltek a szivárogtatók, hogy a Samsung kitart a 108 megapixeles, de továbbfejlesztett kamera mellett, ami a Galaxy S22 Ultra fő egységét illeti. Most pedig cáfolták ezeket a híreszteléseket, és azt mondja egy jól értesült dél-koreai forrás, hogy igenis 200 megapixeles lesz a Galaxy S22 Ultra fő kamerája.

A készülék januárban jelenhet meg, és állítólag maga az Olympus kereste meg a Samsungot azzal, hogy működjenek együtt. Állítólag a Samsung belement a feltételekbe, így a Galaxy S22 Ultra 5 hátlapi kamerával, Olympus márkajelzésű, 200 megapixeles fő egységgel jöhet.

A jelentés szerint az S Toll támogatása is megoldott lesz, az viszont rejtély, hogy a kiegészítő ott lesz-e a dobozban. Egyelőre persze kár lenne bármit biztosra venni: gyakorlatilag csak az a biztos, hogy a Galaxy S22 széria a jövő év elején jön.
Tech Olympus Samsung okostelefon